Seun verdrink in Kaapse damDampark in die Strand waar die seun verdrink het. Foto: Craig Lotter via Google Maps ŉ Twaalfjarige seun het in ŉ dam in die Suidwes-Kaap verdrink. Die NSRI sê hul span van Gordonsbaai, die Suid-Afrikaanse Polisiediens en verskeie nooddienste het Vrydagmiddag gereageer op berigte van ŉ noodgeval in Dampark in die Strand, waar ŉ seun glo in ŉ dam aan die verdrink was. Met hul aankoms het hulle begin soek na die seun, wat nie meer gesien kon word nie. Tydens die soektog het hulle die kind se liggaam opgespoor. Hy is op die toneel dood verklaar.